[{"text_idx": "#000000", "text": "Ni estas reto de universitataj akademiuloj, kiuj instruas kaj/au\u0306 esploras en la kampoj de lingvoplanado, interlingvistiko, transnacia lingva politiko, lingva justeco kaj planlingvoj, inkluzive de Esperanto."}, {"text_idx": "#000001", "text": "Alklaku por vidi filmgalerion, kiu prezentas universitajn akademiulojn el la tuta mondo, kiuj ankau\u0306 parolas Esperanton kaj/au\u0306 uzas Esperanton en siaj esploroj; la galerio inkluzivas ankau\u0306 Esperanto-parolantojn, kiuj esploras pri temoj iel ligitaj al la prioritataj interesoj de ESF, kaj same inkluzivas Esperanto-parolantojn, kiuj laboras en aliaj kampoj."}, {"text_idx": "#000003", "text": "Se vi dezirus kontakti unu el la universitataj akademiuloj el la subaj listoj por peti konsilon au\u0306 subtenon pri via (eventuala) disertaj\u0302o au\u0306 tezo, au\u0306 se vi s\u0302atus scii pli pri iliaj esploroj au\u0306 eldonaj\u0302oj, bonvolu kontakti nin kaj ni volonte peros mesag\u0302on. Cetere, pluraj el la ligitaj retejoj publikigas kontaktodetalojn."}, {"text_idx": "#000004", "text": "Ni preparas ankau\u0306 facile legeblajn unu-pag\u0302ajn resumojn de verkoj publikigitaj de universitatuloj; c\u0302i tiuj aperos c\u0302i tie kun ligiloj, tuj post finpretigo."}, {"text_idx": "#000005", "text": "Listo de Esperanto-parolantaj lektoroj kaj esploristoj"}, {"text_idx": "#000006", "text": "Universitatoj kiuj listigas Esperanton inter siaj ebloj"}, {"text_idx": "#000007", "text": "Detaloj pri universitatnivelaj kursoj, moduloj kaj studoj ankau\u0306 alireblas per la universitataj pag\u0302oj de Edukado.net."}, {"text_idx": "#000008", "text": "Detala dokumento, kompilita en Esperanto por Tutmonda Esperantista Junulara Organizo fare de Lucas Teyssier, helpe de Karina Oliveira, Tyron Surmon kaj Yuro Jung (au\u0306gusto 2020), listigas studentojn, kiuj instruas Esperanto-kurson en siaj respektivaj universitatoj, administras Esperanto-klubon, au\u0306 estas la solaj Esperanto-parolantoj, g\u0302is nun, en sia universitato \u2013 ili s\u0302atus renkonti samideanojn, kiuj interesig\u0302as lerni au\u0306 trovi pli pri la lingvo."}, {"text_idx": "#000017", "text": "Esperanto-kursoj oficiale organizataj en universitatoj kaj altinstitutoj"}]